《次韵落花》
宋代·汪晫

新绿满高树，残花辞旧枝。
马嵬留袜处，金谷坠楼时。
巢燕衔香急，川鱼弄缬迟。
诗人无可恨，青子又和垂。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。